CELEX: 62010CA0319
Language: el
Date: 2011-11-10 00:00:00
Title: Συνεκδικασθείσες υποθέσεις C-319/10 και C-320/10: Απόφαση του Δικαστηρίου (τέταρτο τμήμα) της 10ης Νοεμβρίου 2011 [αιτήσεις του Rechtbank Haarlem (Κάτω Χώρες) για την έκδοση προδικαστικής αποφάσεως] — X κατά Inspecteur van de Belastingdienst/Y (C-319/10) και X BV κατά Inspecteur van de Belastingdienst P (C-320/10) [Κοινό δασμολόγιο — Συνδυασμένη Ονοματολογία — Δασμολογική κατάταξη — Αποστεωμένο, κατεψυγμένο και εμποτισμένο με αλάτι κρέας κοτόπουλου — Κύρος και ερμηνεία των κανονισμών (ΕΚ) 535/94, 1832/2002, 1871/2003, 2344/2003 και 1810/2004 — Συμπληρωματική σημείωση 7 του κεφαλαίου 2 της Συνδυασμένης Ονοματολογίας — Απόφαση του οργάνου επιλύσεως διαφορών του ΠΟΕ — Έννομα αποτελέσματα]

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/10
            
         
      Απόφαση του Δικαστηρίου (τέταρτο τμήμα) της 10ης Νοεμβρίου 2011 [αιτήσεις του Rechtbank Haarlem (Κάτω Χώρες) για την έκδοση προδικαστικής αποφάσεως] — X κατά Inspecteur van de Belastingdienst/Y (C-319/10) και X BV κατά Inspecteur van de Belastingdienst P (C-320/10)
      (Συνεκδικασθείσες υποθέσεις C-319/10 και C-320/10) (1)
      
      (Κοινό δασμολόγιο - Συνδυασμένη Ονοματολογία - Δασμολογική κατάταξη - Αποστεωμένο, κατεψυγμένο και εμποτισμένο με αλάτι κρέας κοτόπουλου - Κύρος και ερμηνεία των κανονισμών (ΕΚ) 535/94, 1832/2002, 1871/2003, 2344/2003 και 1810/2004 - Συμπληρωματική σημείωση 7 του κεφαλαίου 2 της Συνδυασμένης Ονοματολογίας - Απόφαση του οργάνου επιλύσεως διαφορών του ΠΟΕ - Έννομα αποτελέσματα)
      (2012/C 25/16)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Haarlem
      
         Διάδικοι στις υποθέσεις των κύριων δικών
      
      X (C-319/10) και X BV (C-320/10)
      
         κατά
      
      Inspecteur van de Belastingdienst/Y (C-319/10) και Inspecteur van de Belastingdienst P (C-320/10)
      
         Αντικείμενο
      
      Αιτήσεις εκδόσεως προδικαστικής αποφάσεως — Rechtbank Haarlem — Ερμηνεία και κύρος των κανονισμών (ΕΚ) 535/94 της Επιτροπής, της 9ης Μαρτίου 1994, για τροποποίηση του παραρτήματος Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 68, σ. 15), 1832/2002 της Επιτροπής, της 1ης Αυγούστου 2002, που τροποποιεί το παράρτημα I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 290, σ. 1), 1871/2003 της Επιτροπής, της 23ης Οκτωβρίου 2003, για την τροποποίηση του παραρτήματος Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 275, σ. 5), και 2344/2003 της Επιτροπής, της 30ής Δεκεμβρίου 2003, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 346, σ. 38) — Αποστεωμένα, κατεψυγμένα και εμποτισμένα με αλάτι τεμάχια κοτόπουλου — Δασμολογική κατάταξη
      
         Διατακτικό
      
      Σε περιστάσεις όπως αυτές στις κύριες δίκες, όπου οι διασαφήσεις εντός του τελωνειακού καθεστώτος της θέσεως σε ελεύθερη κυκλοφορία έγιναν πριν από τις 27 Σεπτεμβρίου 2005, δεν είναι δυνατόν να γίνει επίκληση της αποφάσεως του οργάνου επιλύσεως διαφορών του Παγκόσμιου Οργανισμού Εμπορίου (ΠΟΕ), της 27ης Σεπτεμβρίου 2005, για την έγκριση μιας εκθέσεως του δευτεροβάθμιου οργάνου του ΠΟΕ (WT/DS269/AB/R, WT/DS286/AB/R) και δύο εκθέσεων μιας ειδικής ομάδας του ΠΟΕ (WT/DS269/R και WT/DS286/R), όπως τροποποιήθηκαν με την έκθεση του δευτεροβάθμιου οργάνου, ούτε στο πλαίσιο της ερμηνείας της συμπληρωματικής σημειώσεως 7 του κεφαλαίου 2 της Συνδυασμένης Ονοματολογίας, η οποία σημείωση περιλαμβάνεται στον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, ούτε στο πλαίσιο της εκτιμήσεως του κύρους της συμπληρωματικής αυτής σημειώσεως.
      
         (1)  ΕΕ C 246 της 11.9.2010.